ang malaking salas na lalong pinaluluwang ng malalaking salamin na nakapagpaparami pa sa mga ilaw ng mga arana ay nalalatagan ng alpombra: may alpombra ang mga salon sa europa, at kahit ang daling ay makintab na makintab at malalapad ang tabla, ay dapat ding magkaroon ng alpombra ang kaniyang salas, sapagkat hindi mangyayaring hindi magkagayon! ang maiinam na silleria ni kapitang tiago ay nawala, siyay napalitan ng ayos luis malalaking tabing na tersiopelong pula na may burdang ginto, may letra ng pangalan ng mga ikinasal, at napipiglan ng tinuhog na bulaklak ng suhang huwad, ang nangakasabit sa mga portiers at nagwawasiwas sa sahig ng kanilang malapad na laylayang ginto rin. sa mga sulok ay may malalaking pasong yari sa japon na nasasalit sa mga gawa sa sevres, na kulay bughaw na malinis, na nangalalagay sa mga pedestal na kahoy na may lilok. ang tanging wala sa ayos ay ang mga matitingkad na cromo na ipinalit ni.